Ildverket

Ildverket er ei øy i Færder kommune. Ildverket ligger ved Sandøsundleden på østsiden av Tjøme.Ildverket på Norgeskart.no fra Statens kartverk

Ildverket er et populært utfartsmål for fritidsflåten; spesielt godt kjent er Paradisbukta med flott sandstrand. På øya er det anlagt brygge og fortøyningsmuligheter på vestsiden og nordsiden. Det er overnattingsmuligheter på ei turisthytte tilknyttet Kystled Oslofjorden. Hytta disponeres av Oslofjordens Friluftsråd.

Ildverket hørte til gården Rød på Tjøme og ble brukt til sauebeite. På Ildverket var det fast bosetning fra 1844 til den siste beboeren måtte flytte til land i 1921. På det meste bodde det minst 14 mennesker på øya, fordelt på tre hus, og alle de voksne mennene var fiskere. Beboerne var gjerne innflyttere fra Sverige eller østsiden av fjorden. Hustuftene hører til øyas kulturminner. Gøthe Gøthesen: Litt om liv og virksomhet på Ildverket. Artikkel i "Tjuma". Tjøme Historielag nr.2 2002 

Ildverket ble i 2013 en del av Færder nasjonalpark, og øya var tidligere i Ormø-Færder landskapsvernområde.

 Referanser 

Kategori:Øyer i Færder
Kategori:Øyer i Oslofjorden
Kategori:Færder nasjonalpark